Diari Oficial de la Generalitat Valenciana


Sumari del DOGV 1611, del 30-08-1991 (1991/822499)

ACORD de 30 de juliol de 1991, del Govern Valencià, pel qual s'aprova definitivament el projecte de modificació puntual núm. I del pla parcial, sector 2, de les Normes Subsidiàries de Planejament de Setla-Mirarrosa i Miraflor.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1611

Data del DOGV
:   30-08-1991

Secció del DOGV
:   ALTRES DISPOSICIONS

Número del document
:   1991/822499


Data del document
:   30-07-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 30 de juliol de 1991, del Govern Valencià, pel qual s'aprova definitivament el projecte de modificació puntual núm. 1 del pla parcial, sector 2, de les Normes subsidiàries de Planejament de Setla-Mirarrosa i Miraflor.  
El Govern Valencià, en la reunió del dia 30 de juliol de 1991, adoptà l'acord següent:  
«Vist l?expedient de modificació puntual núm. 1 del pla parcial, sector 2, de les Normes Subsidiàries de Planejament de Setla- Mirarosa i Miraflor, promogut per l'ajuntament i aprovat definitivament per la Comissió Territorial d'Urbanisme d'Alacant amb data 4 de maig de 1990, tret del que respecta a una diferent zonificació de les zones verdes del pla parcial del qual va emetre un informe favorable la Comissió Territorial d'Urbanisme.  
Antecedents de fet  
El ple de l'ajuntament, en sessió de 6 de març de 1989, acordà per la majoria exigida per l'article 47.3 i) de la Llei 7/1985, de 2 d?abril, dels membres de la corporació municipal, l'aprovació inicial de la modificació puntual núm. 1 del pla parcial, sector 2, de les Normes Subsidiàries de Planejament del terme municipal de Setla-Mirarrosa i Miraflor.  
Fou obert un període d'informació pública d'un mes per tal que es formulassen les al·legacions pertinents i a tal efecte es va publicar en el Butlletí Oficial de la Província d'Alacant núm. 31, de 7 de febrer de 1990, en el diari Levante en l?edició de 25 de gener de 1990, i al tauler d'anuncis de l'ajuntament, i no s'ha realitzat en aquest període cap al·legació.  
El ple de l?ajuntament, en sessió del dia 12 de març de 1990, acordà per la majoria exigida per l'article 47.3 i) de la Llei 7/1985, de 2 d'abril, dels membres de la corporació municipal, aprovar provisionalment el projecte de modificació i enviar l?expedient a la Comissió Territorial d'Urbanisme d'Alacant per a la seua aprovació definitiva.  
En la sessió de 4 de maig de 1990 la Comissió Territorial d'Urbanisme d'Alacant acordà emetre un informe favorable sobre la modificació proposada i comunicar l'ajuntament la necessitat d'enviar l?expedient al Consell d'Estat per tal que emetés dictamen segons que estableix l'article 50 de la Llei del Sòl.  
Amb data 15 de novembre de 1990 fou tramés per l'ajuntament de Setla-Mirarosa i Miraflor l'expedient corresponent a la Conselleria d'Obres Públiques, Urbanisme i Transports per a la tramitació, segons que determinen els articles 49 i 50 de la Llei del Sòl, s'emeteren els informes exigits i es va sotmetre al Govern Valencià per a l'aprovació definitiva, després dels informes favorables del Consell d'Estat i del Conseller d'Obres Públiques, Urbanisme i Transports.  
El Conseller d'Obres Públiques, Urbanisme i Transports emeté un informe favorable sobre el projecte mitjançant Resolució de data 26 de novembre de 1990.  
El 16 de maig de 1991 la Comissió Permanent del Consell d'Estat emeté un dictamen favorable.  
Fonaments de dret  
La modificació que es proposa consisteix en la creació d'una àrea triangular als espais lliures de domini i ús públic amb ús d'àrea de joc i esbarjo per a xiquets amb 205 m2 de superfície amb reducció de l'altra que hi ha a l'illa de coses M-48 a 229 m2 amb disminució de 53 m2, els quals passen a pertànyer a la xarxa viària i s'incrementa l'àrea M-42 en 53 m2 cosa per la qual el saldo incremental és de 205 m2.  
La reducció en 53 m2. de l?àrea de joc i esbarjo per a xiquets, localitzada a l'illa de cases M-48, quedant 229 m2, compleix les dimensions de mínima exigides d?inscripció d'un cercle de 12 metres de diàmetre i 200 m2 de superfície mínima.  
La superfície triangular amb ús de joc i esbarjo per a xiquets que es projecta junt amb els serveis sanitàrio- administratius, de 205 m2, compleix igualment els condicionants de mínims citats anteriorment.  
La modificació proposada no significa un augment en la densitat de població i per tant no cal efectuar la compensació d?espais lliures que estableix l?article 49.2 de la Llei del Sòl.  
La modificació proposada no significa un canvi en l'estructura general i orgànica del territori, cosa per la qual no s'alteren els objectius fonamentals del planejament.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, a proposta del Conseller d'Obres Publiques, Urbanisme i Transports, el Govern Valencià acorda:  
Aprovar definitivament la modificació puntual núm. 1 del pla parcial, sector 2, de les Normes Subsidiàries de Planejament del terme municipal de Setla-Mirarrosa i Miraflor, promogut per l'ajuntament, pel que fa a les zones verdes que signifiquen una zonificació diferent».  
Contra l'acord transcrit, que esgota la via administrativa, hom pot interposar recurs de reposició davant el Govern Valencià en el termini d'un mes, comptador des del dia següent que es publique aquest acord.  
València, 30 de juliol de 1991.  
El Conseller Secretari del Govern Valencià,   
EMERIT BONO I MARTINEZ